stanford-oval/wikipedia huggingface dataset:
הישרדות: פלאו

| --- | --- |

הלוגו של הישרדות: פלאו
 מנחים:  ג'ף פרובסט
 זוכים:  טום ווסטמן
 פרסים:  מיליון דולר
 ארץ מקור:  ארצות הברית
 שפות:  אנגלית 
 מספר פרקים:  14
 הפקה
 אתר צילומים:  קורור, פלאו
 שידור
 רשת שידור:  CBS
 תקופת שידור מקורית:  17 בפברואר 2005 – 15 במאי 2005
 קישורים חיצוניים
 הישרדות
 
 → ונואטו — איים של אשגואטמלה — אימפריית המאיה ←
 
הישרדות: פלאו (באנגלית: Survivor: Palau), היא העונה העשירית של תוכנית המציאות האמריקאית "הישרדות". העונה צולמה מ-27 באוקטובר עד 4 בדצמבר 2004, ושודרה לראשונה ב-17 בפברואר 2005 ברשת השידור האמריקאית CBS. העונה צולמה בקורור, פלאו. העונה הונחתה על ידי ג'ף פרובסט (כמו כל העונות), מורכבת מ-39 ימים של משחק, עם 20 מתמודדים, הכי הרבה מתמודדים שהסדרה התחילה אי פעם.
מאפייני העונה

בפעם השנייה מאז הצגת הבכורה של הסדרה, המתמודדים בחרו את השבטים במקום המפיקים. הבחירה העצמאית לשני שבטים של תשעה מתמודדים השאירה שני מתמודדים שלא נבחרו לאף שבט והודחו מיידית מהמשחק. שני השבטים נקראו אולונג (נקרא על שם אי אולונג, אחד מנקודות התיור של פלאו) וקורור (נקרא על שם עיר הבירה של פלאו בזמנו). במשחק, קורור שלטו עוד מההתחלה, זוכים בכל משימת חסינות ובשאר המשימות חוץ משלוש משימות פרס. באמצע במשחק, לאחר ששרדה לבד את אולונג אשר הודחו כולם במועצות שבט, המתמודדת הנותרת מאולונג סטפני לה-גרוסה קיבלה מפה לקורור. בעוד שהמתמודדים בגמר דיברו על כך כאיחוד, המפיקים תיארו את פלאו לעונה היחידה ללא מיזוג שבטים. בסוף, סגן כיבוי אש טום ווסטמן ניצח את מנהלת הפרסום קייטי גלאגר בהצבעה של 1–6 מחברי המושבעים.
בנוסף למנחה פרובסט שמנה את עונה זאת לאחת מהאהובות עליו, הוא ציין כי משימת החסינות האחרונה הייתה משימת החסינות האהובה עליו מכל העונות. הוא גם ציין כי פלאו היה מקום הצילומים הכי מועדף עליו. הישרדות קיבלה מועמדות לפרס אמי לבידור בפריים טיים ב-2005.
מתמודדים

| מתמודד | שבט מקורי | שבט נקלט | הדחה |
| --- | --- | --- | --- |
| ג'ונתן ליבי 23, דאלאס, טקסס | ללא שבט |  | 01 !מודח יום 2 |
| וונדה שירק 55, יוליסס, פנסילבניה | ללא שבט |  | 02 !מודחת יום 2 |
| ג'ולנדה ג'ונס 38, יוסטון, טקסס | אולונג |  | 03 !מודחת ראשונה יום 3 |
| אשלי אשבי 22, איזלי, קרוליינה הדרומית | אולונג |  | 04 !מודחת שנייה יום 6 |
| ג'ף וילסון 21, ונטורה, קליפורניה | אולונג |  | 05 !מודח שלישי יום 8 |
| קימברלי "קים" מולן 25, הובר הייטס, אוהיו | אולונג |  | 06 !מודחת רביעית יום 11 |
| ווילארד סמית' 56, בלוויו, וושינגטון | קורור |  | 07 !מודח חמישי יום 12 |
| אנג'י ז'קסאוז 24, ניו אורלינס, לואיזיאנה | אולונג |  | 08 !מודחת שישית יום 12 |
| ג'יימס מילר 33, מוביל, אלבמה | אולונג |  | 09 !מודח שביעי יום 15 |
| איברהים רחמן 27, ברמינגהאם, אלבמה | אולונג |  | 10 !מודח שמיני יום 18 |
| בובי-ג'ון דרינקרד 27, לוס אנג'לס, קליפורניה | אולונג |  | 11 !מודח יום 21 |
| קובי ארצ'ה 32, אתנס, טקסס | קורור | קורור | 12 !מודח תשיעי מושבע 1 יום 24 |
| ג'אנו טורנל 39, לאס וגאס, נבדה | קורור | קורור | 13 !פרשה מושבעת 2 יום 27 |
| סטפני לה-גרוסה 24, טומס ריבר, ניו ג'רזי | אולונג | קורור | 14 !מודחת עשירית מושבעת 3 יום 30 |
| קרייג קארי 27, שיקגו, אילינוי | קורור | קורור | 15 !מודח אחת עשרה מושבע 4 יום 33 |
| קארן גרודל 46, סולון, אוהיו | קורור | קורור | 16 !מודחת שתים עשרה מושבעת 5 יום 36 |
| ג'ניפר "ג'ן" ליון 32, אנצ'ינו, קליפורניה | קורור | קורור | 17 !מודחת שלוש עשרה מושבעת 6 יום 37 |
| איאן רוזנברגר 23, אמברידג', פנסילבניה | קורור | קורור | 18 !מודח ארבע עשרה מושבע 7 יום 38 |
| קייטי גלאגר 29, מרסד, קליפורניה | קורור | קורור | 19 !מקום שני |
| טום ווסטמן 40, סייוויל, ניו יורק | קורור | קורור | 20 !השורד האחרון |
מתמודדים > הופעות עתידיות

בובי-ג'ון דרינקרד וסטפני לה-גרוסה התחרו שוב ב"הישרדות: גואטמלה". לה-גרוסה התחרתה מאוחר יותר ב"הישרדות: גיבורים נגד נבלים" ביחד עם טום ווסטמן בשבט הגיבורים.
הערות שוליים

↑  Survivor Jeff Probst Best Location, Entertainment Weekly (באנגלית) Entertainment Weekly, Retrieved November 17, 2010
| הישרדות |
| --- | --- | --- |
| עונות | בורנאו • האאוטבק האוסטרלי • אפריקה • מרקיז • תאילנד • האמזונס • איי הפנינה • אולסטארס • ונואטו • פלאו • גואטמלה • פנמה • איי קוק • פיג'י • סין • מיקרונזיה • גבון • טוקנטינס •  סמואה • גיבורים נגד נבלים • ניקרגואה • אי הגאולה • דרום פסיפיק • עולם אחד • פיליפינים • קרמואן • דם נגד מים • קאגיאן • סאן חואן דל סור • עולמות נפרדים • קמבודיה • קו רונג • מילניאלים נגד דור X • משני משחק • גיבורים נגד מרפאים נגד פעלתנים • אי הרוח • דוד נגד גוליית • קצה ההכחדה • אי האלילים • מנצחים במלחמה • 41 • 42 • 43 • 44 • 45 • 46 • 47 • 48 |  |
אח"י חנית

ערך זה עוסק בספינה של צה"ל מסדרת סער 5. אם התכוונתם לספינה של צה"ל מסדרת סער 3, ראו .
| --- | --- |


אח"י חנית. מאי 2010.
 תיאור כללי
 סוג אונייה:  ספינת טילים
 צי:  חיל הים הישראלי חיל הים הישראלי
 דגל הצי:  
 סדרה:  סער 5
 סדרה קודמת:  סער 4.5
 אוניות בסדרה:  אח"י אילת, אח"י להב, אח"י חנית
 ציוני דרך עיקריים
 מספנה:  נורת'רופ גרומן שיפ סיסטמס, ארצות הברית
 הושקה:  4 במרץ 1994
 תקופת הפעילות:  7 בפברואר 1995 – בשירות פעיל (29 שנים)
 מלחמות וקרבות:    מלחמת לבנון השנייה    מבצע צוק איתן
 מידות
 הֶדְחֶק:  1,075 טונות (ללא מעמסה) 1227 טונות (טעונה בתחמושת, ציוד, אוכל ואנשים)
 אורך:  85.64 מטרים
 רוחב:  11.88 מטרים
 שוקע:  3.17 מטרים
 נתונים טכניים
 מהירות:  20 קשר (37 קמ"ש) על מנועי הדיזל 33 קשר (61 קמ"ש) על מנועי טורבינות
 גודל הצוות:  74 איש (סה"כ) 64 אנשי צוות וקצינים 10 אנשי צוות אוויר
 טווח שיוט:  3,500 מייל ימי (6,500 ק"מ)
 אמצעי לחימה
 חימוש:  8 × משגרי טילי הרפון נגד ספינות 64 × משגרי ברק נגד מטוסים וטילים 1 × M61A1 וולקן מונחה פלנקס נגד טילים 2 × משגרים תלת קניים לטורפדואים נגד צוללות Mark 32
 מסוקים:  מסוק עטלף
אח"י חנית היא קורבטה מהסדרה סער 5 של חיל הים הישראלי, שנבנתה על ידי נורת'רופ גרומן (Northrop Grumman Ship Systems) בשנת 1994. ב-14 ביולי 2006, במהלך מלחמת לבנון השנייה, פגע בספינה טיל, ככל הנראה מדגם C-802 נגד ספינות. ארבעה לוחמי חיל הים נהרגו, ונזק נגרם לספינה, שהגיעה בכוחות עצמה לבסיס אשדוד.
זוהי הספינה השנייה בחיל הים בשם זה. בשירות מ-1995. הראשונה הייתה סטי"ל מדגם "סער 3", בשירות חיל הים בשנים 1989-1970.
חימוש

החימוש של אח"י חנית מיועד להגן על הספינה מכל איום אפשרי. ראשית, לספינה יש 8 משגרים של טילי הרפון מונחי מכ"ם נגד ספינות, בעלי ראש נפץ במשקל 221 ק"ג וטווח מרבי של 130 ק"מ. בנוסף, הספינה מוגנת מפני התקפה אווירית על ידי 64 משגרים לטילי ברק נגד מטוסים וטילים תוקפים הנותנים רדיוס הגנה של עד 70 ק"מ. חימוש נוסף נגד טילים הוא M61A1 וולקן מונחה - פלנקס, מקלעים קלים ותותחי אורליקון 20 מ"מ.
הספינה מתגוננת נגד צוללות, באמצעות 2 משגרי טורפדו Mk32 כשכל משגר נושא שלושה צינורות לשיגור טורפדו. בנוסף הספינה נושאת מסוק "עטלף" שאינו חמוש, אלא נועד לסייר בחיפוש אחר מטרות או איומים על הספינה.
מלחמת לבנון השנייה

ב-14 ביולי 2006, בשעה 20:42, בעת שפעלה 16 ק"מ מול חופי ביירות במהלך מלחמת לבנון השנייה, נפגעה אח"י חנית בחלקה האחורי מטיל נגד ספינות מדגם C-802 (טיל סיני המיוצר באיראן). הטיל פגע במנוף שנמצא בירכתיים, ופער חור סמוך למנחת המסוקים. אש פרצה בתאי המגורים מתחת לסיפון מנחת המסוקים וארבעה חיילים נהרגו. בתחילה סברו בצה"ל כי הספינה נפגעה ממזל"ט ממולכד ששוגר לעברה, אך לאחר תחקיר ראשוני הובהר כי מדובר בטיל שנורה על ידי חזבאללה. בשלב מאוחר יותר נטען כי פגיעה במיקום רגיש יותר בספינה הייתה עלולה להביא לטביעתה. לטענת פיקוד חיל הים, המערכות האוטומטיות להגנה על הספינה מפני טילים לא הופעלו בשל היעדר מודיעין על הימצאם של טילי חוף-ים בידי החזבאללה, ומחשש שיפגעו בשגגה במטוסי חיל האוויר שפעלו בקרבתה.
מלחמת לבנון השנייה > תחקיר ועדת מאור

במסגרת תחקיר האירוע, שנערך על ידי "ועדת מאור" בראש תת-אלוף ניר מאור, התברר כי בשנת 2003 הזהיר בכיר באגף המודיעין במטכ"ל קצינים במספן המודיעין כי עליהם לקחת בחשבון שהטיל יעבור לידי חזבאללה. בנוסף התברר כי בבוקר האסון, בדיון במספן, הציג אחד מקציני המודיעין הימי תרחיש של הימצאות הטיל בידי חזבאללה. הוא אף העלה את הדברים על הכתב, אולם בחיל לא נעשה דבר כדי להיערך לירי הטיל, והספינה שטה מול חופי ביירות מבלי להפעיל את מערכות ההגנה הדרושות. מפקד חיל הים, האלוף דוד בן בעש"ט, הודה כי החיל ראה בתרחיש של ירי טיל מסוג זה מחוף לבנון "משהו בתחום הבדיוני והמופרך".
ספינות אחרות של החיל שהפליגו בקרבת מקום, וביניהן אח"י רומח (סער 4.5), היו במצב של כוננות מפני טילים באמצעות אמצעי הלוחמה האלקטרונית שלהן. עם זאת, האלוף בן בעש"ט טען כי שתי ספינות טילים שהיו בסמוך לאח"י חנית זיהו במערכות שלהן בשוגג את הטיל כמטוס חיל האוויר, ולכן לא מן הנמנע שגם אם כל מערכות ההגנה בספינה היו פועלות, הפגיעה הייתה מתרחשת. לטענת חגי אלון, יועצו המדיני של שר הביטחון עמיר פרץ, תוצאת הפגיעה באח"י חנית הייתה חמורה למדי, והתעשיות הביטחוניות הפסידו חוזים במאות מיליוני דולרים בעקבותיה.
תחקיר האירוע העלה כי היו ליקויים נוספים במכשור הספינה באותו היום שהיו אמורים להשביתה. אחד מהם הוא תקלה במכ"ם המרכזי של הספינה לגילוי טילים ומטוסים, תקלה שלא דווחה למפקד הספינה. בעקבות תחקיר האירוע ננזפו שני קצינים בכירים מחיל הים בדרגת אלוף-משנה ועמם מפקד הספינה בדרגת סגן-אלוף ושנים מקציניו.
תרשים מיקום ספינות חיל הים בעת ירי טילים מהחוף 14 ביוני 2006
נזק מפגיעת הטיל באח"י חנית יוני 2006.
נזקי השריפה באח"י חנית לאחר פגיעת הטיל יוני 2006.
תמונות הרוגי פגיעת הטיל בלוח המודעות הפנימי באח"י חנית - תזכורת קבועה לצורך בערנות מבצעית.
מבצע חשיפה מלאה

במבצע חשיפה מלאה, שנערך במרץ 2014 ובו נלכדה, במרחק 1,500 ק"מ מאילת, אונייה שהבריחה רקטות מאיראן לרצועת עזה, שימשה אח"י חנית כספינת הפיקוד, שעליה שהה מפקד המבצע, מפקד חיל הים רם רוטברג.
מפקדי הספינה

מפקדי אח"י חנית כמו מפקדי הקורבטות האחרות מדגם סער 5 הועלו לדרגת סא"ל עם קבלת הפיקוד.
| מפקדי אח"י חנית> שם | מפקדי אח"י חנית> משך כהונה | מפקדי אח"י חנית> אירועים | מפקדי אח"י חנית> תמונה |
| --- | --- | --- | --- |
| דני מעוז | 1994 - 1996 |  |  |
| אבי ארזוני | 1996 - 1998 |  |  |
| רון בן משה | 1998 - 2000 |  |  |
| רונן שפיר | 2000 - 2002 |  |  |
| מאיר בן צוק | אוקטובר 2002 - ספטמבר 2004 |  |  |
| יורם ישראלי | 2004 - 2007 | מלחמת לבנון השנייה |  |
| צביקה שחר | 2007 - 2007 |  |  |
| יששכר אינדיק | 2007 - 2009 |  |  |
| אורי בן דור | 2009 - 2011 |  |  |
| מאיר עזורי | 2012 -אוגוסט 2014 |  |  |
| רועי סלע | אוגוסט 2014 - אוקטובר 2016 |  |  |
| ברוך חביב | אוקטובר 2016 - אוגוסט 2018 |  |  |
| אריק פוני | אוגוסט 2018 - דצמבר 2019 |  |  |
| יונתן קודיש | דצמבר 2019 - מרץ 2022 |  |  |
 1 2  התמונה מתקופה מאוחרת יותר
גלריה

צוות ירכתיים אח"י חנית סער 5.
צוות אח"י חנית סער 5 מעורב גברים ונשים, 2021.
אח"י חנית בהתארגנות להפלגה בבסיס חיפה
לקריאה נוספת

תא"ל ניר מאור, תחקיר מבצעי – פגיעת טיל חוף-ים באח"י חנית, מנ 22,חיל הים/לשכת מפקד הבה"ד, 30 אוקטובר 2006
"דרמה בים האדום תפיסת קארין A אוניית הנשק הפלסטינית 3 בינואר 2002", עמוס גלבוע, הוצאת המרכז למורשת המודיעין, 2017.
הערות שוליים

↑  משה אימבר וגד אריאל, שייטת 3 - ספינות הטילים בחיל הים, עמ' 132–133, ההוצאה לאור משרד הביטחון, 2005.
↑  טיל פגע בספינת הטילים "אח"י חנית" - פרויקט מיוחד באתר צה"ל לרגל 10 שנים למלחמת לבנון השנייה
1 2 3 4 5  חנן גרינברג, התחקיר: קצין באח"י חנית ניתק לבדו מערכת התרעה, באתר ynet, 7 בנובמבר 2006
1 2 3  עמוס הראל, חצי שנה אחרי הפגיעה בסטי"ל: נזיפות לחמישה קצינים מחיל הים, באתר הארץ, 1 בינואר 2007
↑  חנן גרינברג, תמונות בלעדיות: תוצאות הפגיעה באח"י חנית, באתר ynet, 11 באוקטובר 2007
↑  אמיר בוחבוט, הרוג ו-3 נעדרים מטיל שפגע בספינת צה"ל מול ביירות, באתר nrg‏, 14 ביולי 2006
↑  תא"ל ניר מאור, תחקיר מבצעי – פגיעת טיל חוף-ים באח"י חנית, מנ 22,חיל הים/לשכת מפקד הבה"ד, 30 אוקטובר 2006
↑  בני מיכלסון, שני כישלונות מודיעיניים והצלחה אחת, מבט מל"מ גיליון 75, יוני 2016, עמ' 4–7
↑  עקיבא אלדר, שבויים בקונספציה, באתר הארץ, 17 ביולי 2008
| ספינות טילים של חיל הים הישראלי |
| --- | --- | --- |
שייטת ספינות הטילים • כלי שיט של חיל הים
| סער 1 שלכת | אח"י מבטח • אח"י משגב • אח"י מזנק | סמל חיל הים הישראלי  |
| סער 2 שלכת | אח"י חיפה • אח"י אילת • אח"י עכו | סמל חיל הים הישראלי  |
| סער 3 שלכת | אח"י סער • אח"י סופה • אח"י געש • אח"י חרב • אח"י חנית • אח"י חץ | סמל חיל הים הישראלי  |
| סער 4 תכלית | אח"י רשף • אח"י קשת • אח"י רומח • אח"י כידון • אח"י תרשיש • אח"י יפו | סמל חיל הים הישראלי  |
| סער 4 נדרן | אח"י ניצחון • אח"י עצמאות • אח"י מולדת • אח"י קוממיות | סמל חיל הים הישראלי  |
| סער 4.5 חוחית | אח"י עליה • אח"י גאולה | סמל חיל הים הישראלי  |
| סער 4.5 נושב | אח"י רומח • אח"י קשת | סמל חיל הים הישראלי  |
| זיוונית | אח"י שמרית • אח"י שלומית | סמל חיל הים הישראלי  |
| סער 4.5 נירית | אח"י חץ • אח"י תרשיש • אח"י כידון • אח"י יפו • אח"י חרב • אח"י סופה | סמל חיל הים הישראלי  |
| סער 5 להב | אח"י אילת • אח"י להב • אח"י חנית | סמל חיל הים הישראלי  |
| סער 6 | אח"י מגן • אח"י עוז • אח"י עצמאות • אח"י ניצחון |  |
רקטות מסוג 304-M שהובלו באניית הנשק KLOS C, בנמל אילת 2014.
נישואי פרגוואי

נישואי פרגוואי הם נישואים המבוצעים על פי חוקי מדינת פרגוואי. הייחודי בנישואים אלו הוא המהירות היחסית שבה ניתן לקיימם, והעובדה שניתן לבצעם ללא נוכחות שני בני הזוג. נישואי פרגוואי מוכרים בישראל כנישואים שקויימו בחו"ל לפי החוק המקומי, ומשרד הפנים מכיר בהם לצורך רישום נישואים.
בעבר ניתן היה לקיים את הנישואים בפרגוואי ללא נוכחות אישית במדינה כלל, תוך היעזרות בהגשת מסמכים שונים על ידי עורך דין, שייצג את בני הזוג מול רשויות פרגוואי, וקבלת תעודת הנישואין הפראגוואנית בדואר. כיום, לאחר תיקון החוק המקומי, יש צורך בנוכחות אחד מבני הזוג במקום, אך לא שניהם, לצורך הסדרת הנישואים.
במדינת ישראל, האפשרות החוקית היחידה למיסוד קשר של נישואים בין בני זוג היא באמצעות נישואים דתיים, ואצל יהודים רק בין גבר ואישה יהודים לפי ההלכה באמצעות טקס דתי אורתודוקסי.

בנסיבות אלה, נחשבים נישואי פראגוואי כאחת האפשרויות למיסוד קשר בין בני-זוג שאינם יכולים (למשל, נישואים בין-דתיים בישראל) או אינם מעוניינים להינשא בטקס דתי.
היתרונות ב"נישואי פראגוואי" הם בקלות ובמהירות שבה ניתן להינשא. יחד עם זאת, מדובר בהליך יקר יחסית לטקסי נישואים אחרים. הדרישה לנוכחות של לפחות אחד מבין בני־הזוג בפרגוואי לצורך השלמת הנישואים, מייקרת את התהליך ומסרבלת אותו.
ראו גם

נישואים אזרחיים
הערות שוליים

↑  יהודית שמיר, עו"ד, נישואי פרגוואי, באתר דין – עורכי דין ומידע משפטי בישראל. ‏29 בפברואר 2012
חום מוחש

חום מוחש (sensible heat) הוא חום המתקבל או נפלט על ידי גוף או מערכת תרמודינמית שבה תהליך משנה את הטמפרטורה של הגוף או המערכת, ללא שינוי בנפח או בלחץ.זאת בניגוד לחום כמוס (latent heat), המבטא את האנרגיה הנדרשת לשינוי מצב הצבירה של חומר ללא שינוי הטמפרטורה שלו. לדוגמה, במהלך שינוי מצב צבירה כמו הפשרת קרח, הטמפרטורה של המערכת המכילה את הקרח והנוזל קבועה עד שכל הקרח נמס. חום מוחש וחום כמוס אינם צורות מיוחדות של אנרגיה, אלא חילופי חום בתנאים שצוינו במונחים של השפעתם על חומר או מערכת תרמודינמית.
ג'ול תיאר חום מוחש כאנרגיה הנמדדת על ידי מדחום
ניתן לחשב את החום המוחש של תהליך תרמודינמי כמכפלה של מסת החומר (m) עם קיבול החום הסגולי שלו (c) והשינוי בטמפרטורה ( \Delta T):
במטאורולוגיה, המונח 'שטף חום מוחש' פירושו שטף החום המוליך אנרגיה מפני השטח של כדור הארץ לאטמוספירה. זהו מרכיב חשוב בתקציב האנרגיה של כדור הארץ. שטף חום מוחש נמדד בדרך כלל בשיטת eddy covariance.
הערות שוליים

↑  Partington, J.R. (1949). An Advanced Treatise on Physical Chemistry, Volume 1, Fundamental Principles. The Properties of Gases, Longmans, Green, and Co., London, pages 155-157.
↑  Prigogine, I., Defay, R. (1950/1954). Chemical Thermodynamics, Longmans, Green & Co, London, pages 22-23.
↑  Adkins, C.J. (1975). Equilibrium Thermodynamics, second edition, McGraw-Hill, London, ISBN 0-07-084057-1, Section 3.6, pages 43-46
↑  Landsberg, P.T. (1978). Thermodynamics and Statistical Mechanics, Oxford University Press, Oxford, ISBN 0-19-851142-6, page 11
↑  Stull, R.B. (2000). Meteorology for Scientists and Engineers, second edition, Brooks/Cole, Belmont CA, ISBN 978-0-534-37214-9, page 57
הישרדות: אולסטארס

| --- | --- |

הלוגו של הישרדות: אולסטארס
 מנחים:  ג'ף פרובסט
 זוכים:  אמבר ברקיץ
 פרסים:  מיליון דולר
 ארץ מקור:  ארצות הברית
 שפות:  אנגלית 
 מספר פרקים:  16
 הפקה
 אתר צילומים:  איי הפנינה, פנמה
 שידור
 רשת שידור:  CBS
 תקופת שידור מקורית:  1 בפברואר 2004 – 9 במאי 2004
 קישורים חיצוניים
 הישרדות
 
 → איי הפנינהונואטו — איים של אש ←
 
הישרדות: אולסטארס (באנגלית: Survivor: All-Stars) היא העונה השמינית של תוכנית המציאות האמריקאית "הישרדות". העונה צולמה מ-3 בנובמבר עד 11 בדצמבר 2003, ושודרה לראשונה ב-1 בפברואר 2004 ברשת השידור האמריקאית CBS אחרי שידור הסופרבול XXXVIII. העונה צולמה באיי הפנינה, מול החופים של פנמה, אותו מקום של העונה הקודמת. העונה הונחתה על ידי ג'ף פרובסט, מורכבת מ-39 ימים של משחק, ובפעם הראשונה, 18 מתמודדים משבע העונות הקודמות חזרו למשחק במקום 16 מתמודדים חדשים כהרגל, ושלושה שבטים במקום שניים.
מאפייני העונה

המנצחת הייתה משתתפת "האאוטבק האסוטרלי" אמבר ברקיץ, שהוכתה לשורדת האחרונה לאחר שניצחה בגמר את רוב "בוסטון רוב" מריאנו, אשר השתתף ב"מרקיז", בהצבעה של 3–4 מחברי המושבעים. שניהם היו בני ברית הדוקים לאורך המשחק ובפגישת מחזור ששודרה בשידור חי לפני קריאת הקולות להכרזת הזוכה, ברקיץ הסכימה להצעת נישואים של מריאנו. בסוף פגישת המחזור, הוכרז על תפנית מועצת השבט של אמריקה. תפנית זאת כללה הצבעה פומבית להענקת מיליון דולר נוסף לאחד מהמתמודדים מהעונה. רופרט בונהאם זכה במיליון דולר על-פני מריאנו, טום ביוקאנן קוולבי דונלדסון שקיבלו את מרבית הקולות משאר המתמודדים.
ליהוק

מפיק הסדרה מארק ברנט ציין כי "הליהוק ממש מדעי באמת. קיבלתי פנקס משפטי צהוב ורשמתי 24 שמות, ואז נחתך ל-18. זה היה כל-כך מהיר". הוא אישר כי ששני מתמודדים לשעבר דחו את ההצעה להשתתף בעונה: אליזבת' פילרסקי האסלבק מ"האאוטבק האוסטרלי", אשר קיבלה עבודה כמנחה שותפה ב-המבט (באנגלית: The View), וקולין האסקל מעונת הבכורה של הישרדות, אשר "המשיכה הלאה בחייה" ו"פשוט באמת לא רצתה לעבור את זה שוב". אמבר ברקיץ וג'נה לואיס נבחרו להחליף את השניים. מתמודדים נוספים שנשקלו להחזיר לעונה אבל לבסוף לא עברו את הליהוק היו קלי גולדסמית' וטרזה קופר מ"הישרדות: אפריקה", נליה דניס ושון רקטור מ"מרקיז", וקליי ג'ורדן והלן גלובר מ"תאילנד". סנדרה דיאז-טוויין, הזוכה של "איי הפנינה", נשאלה להשתתף בעונה, אך סירבה לאחר שנדבקה בטפילים באיי הפנינה. בסופו של דבר ההיא תחזור ל"גיבורים נגד נבלים", "משני משחק" ו"מנצחים במלחמה". היידי סטרובל מ"האמזונס" גם קיבלה הצעה להשתתף בעונה, אבל דחתה את הצעה זאת.
מתמודדים > הופעות עתידיות

רופרט בונהאם, קולבי דונלדסון, ג'רי מנת'י ורוב מריאנו חזרו ל"הישרדות" בעונה ה-20 של התכנית, "הישרדות: גיבורים נגד נבלים". מריאנו שיחק שוב ב"הישרדות: אי הגאולה" וחזר בעונה ה-39 כמנטור ב"הישרדות: אי האלילים". בנוהאם וטינה ווסון חזרו אל "הישרדות: דם נגד מים". בנוהאם חזר עם אשתו, לורה, אשר הופיעה בעונה כחלק מביקור המשפחות; בעוד שטינה חזרה עם בתה, קייטי קולינס. אמבר ברקיץ (כיום מריאנו), אית'ן זוהן ורוב מריאנו חזרו שוב אל "הישרדות: מנצחים במלחמה".
מועצת השבט של אמריקה

הישרדות: מועצת השבט של אמריקה היה פרק מיוחד ששודר בשידור חי ב-CBS ב-13 במאי 2004, ארבעה ימים לאחר גמר אולסטארס. פרק זה הוכרז בגמר של אולסטארס במקום ההכרזה האופיינית של העונה הבאה, ונחשף בד בבד עם תוספת פרס בשווי מיליון דולר למתמודד מאולסטארס שקיבל את מירב הקולות מהציבור., פרס אשר הוענק בסוף הפרק המיוחד. במשך פרק זה, רופרט בונהאם, טום ביוקאנן, קולבי דונלדסון ורוב מריאנו התגלו כרביעייה המובילה בהצבעה, עם בונהאם שהוכרז לבסוף למנצח עם למעלה מ-26% מכ-38 מיליון הצבעות. בנוסף לפרס מילין הדולר, המבצעים הצביעו במספר קטגוריות של פרסים אחרים, התוצאות נחשפו במהלך הפרק.
הערות שוליים

↑  Porter, Rick. "Burnett Wasted Little Time Finding 'Survivor' Stars". Zap2it. נבדק ב-31 בדצמבר 2013. {{cite web}}:  (עזרה)
↑  Rys, Richard (בדצמבר 2013). "Heidi Hamels Is More Than Just Mrs. Cole Hamels". Philadelphia. Metro Corp. נבדק ב-21 במאי 2020. {{cite journal}}:  (עזרה)
↑  Meet the cast of Survivor: Winners at War Entertainment Weekly, Retrieved December 19, 2019
↑  Jeff Probst shares intel on Survivor: Winners at War Entertainment Weekly, Retrieved December 19, 2019
↑  "America's Tribal Council". Survivor. May 13, 2004. CBS. http://www.cbs.com/shows/survivor/video/PYvOvP7VBpUQTfXfq8qs7YoBWAwAVQD_/survivor-all-stars-america-s-tribal-council/.
| הישרדות |
| --- | --- | --- |
| עונות | בורנאו • האאוטבק האוסטרלי • אפריקה • מרקיז • תאילנד • האמזונס • איי הפנינה • אולסטארס • ונואטו • פלאו • גואטמלה • פנמה • איי קוק • פיג'י • סין • מיקרונזיה • גבון • טוקנטינס •  סמואה • גיבורים נגד נבלים • ניקרגואה • אי הגאולה • דרום פסיפיק • עולם אחד • פיליפינים • קרמואן • דם נגד מים • קאגיאן • סאן חואן דל סור • עולמות נפרדים • קמבודיה • קו רונג • מילניאלים נגד דור X • משני משחק • גיבורים נגד מרפאים נגד פעלתנים • אי הרוח • דוד נגד גוליית • קצה ההכחדה • אי האלילים • מנצחים במלחמה • 41 • 42 • 43 • 44 • 45 • 46 • 47 • 48 |  |
רמת קולומביה

רמת קולומביה מכסה את מרבית משטח הבזלת של הנהר קולומביה, המוצג בירוק על מפה זו. הערים ספוקיין, יאקימה ופסקו במדינת וושינגטון והעיר פנדלטון באורגון שוכנות על רמת קולומביה
רמת קולומביה (באנגלית: Columbia Plateau) או גם רמת הנהר קולומביה (Columbia River Plateau) היא אזור גאולוגי וגאוגרפי השוכן לאורך חלקים במדינות ארצות הברית וושינגטון, אורגון ואיידהו. זו רמה נרחבת של משטח בזלת נרחב השוכנת בין רכס קסקייד והרי הרוקי, הנחצית על ידי הנהר קולומביה. באחת מההגדרות השונות שלו מתייחס המונח "אגן קולומביה" פחות או יותר לאותו אזור כמו רמת קולומביה.
גאולוגיה

במהלך שלהי המיוקן ותחילת הפליוקן התחוללה אחת מהתפרצויות הגעשיות הגדולות ביותר על פני כדור הארץ שבה כיסתה בזלת שטח של 210,000 קילומטרים רבועים של אזור הפסיפיק נורת' ווסט תוך יצירת משטח בזלת נרחב. על פני תקופה בת בין חמישה לעשרה מיליון שנים נפלטו קילוח לבה אחר קילוח לבה מתוך סדקים שאורכם נע בין עשרות למאות קילומטרים. מקור הגעשיות בנקודה חמה. מאז נע הלוח הצפון-אמריקאי לכיוון צפון מערב, והנקודה החמה הקבועה נמצאת כיום מתחת לפארק הלאומי ילוסטון. בסופו של דבר הצטברו קילוחי הלבה לעומק של כ-1.8 קילומטרים. ככל שהסלע המותך נפלט אל פני השטח, כך שקע בהדרגה קרום כדור הארץ לחלל שהשאירה הלבה שנפלטה.
שקיעת הקרום גרמה להיווצרות רמה נרחבת – מישור לבה נרחב, שקוע במקצת המכונה לעיתים אגן קולומביה. נהר הקולומביה הקדום הוסט למסלולו הנוכחי על ידי הלבה שהתקדמה בכיוון צפון מערב. לבה זו, כאשר זרמה מעל לאזור, תחילה מילאה את עמקי הנהרות, וגרמה ליצירת סכרי לבה שגרמו להיווצרות אגמים. בתוך המשקעים שעל קרקעית אגמים אלו נתגלו מאובנים של תבניות עלים, עץ מאובן, חרקים ועצמות של בעלי חיים בעלי חוליות.
צמחייה

חלק מרמת קולומביה קשור לאזור האקולוגי של רמת קולומביה (Columbia Plateau ecoregion), חלק מהאזור האקולוגי הקרוי "האזור הנארקטי של ערבות שיחים, סוואנות וערבות עשב של אקלים ממוזג וסובטרופי" (Nearctic temperate and subtropical grasslands, savannas, and shrublands) של הביומה ערבות שיחים, סוואנות וערבות עשב של אקלים ממוזג (Temperate grasslands, savannas, and shrublands).
הערות שוליים

1 2 3 4  Description: Columbia Plateau Columbia River Basalt.
| --- | --- |
בקרת זהויות :  NLI: 987007284732505171  LCCN: sh85028738  NKC: ge894797  VIAF: 53146152995205250897   WorldCat (עם VIAF): 53146152995205250897
רבדים

ערך זה עוסק בקיבוץ בישראל. אם התכוונתם לשיטת רבדים (שיטה לימודית בתלמוד), ראו .
| --- | --- |
חדר האוכל בתכנון האדריכל שמואל מסטצ'קין
מדינה: ישראל ישראל
מחוז: הדרום
מועצה אזורית: יואב
גובה ממוצע: ‎79 מטר
תאריך ייסוד: 1948
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 862 תושבים
 מפת מיקום  מפה דינמית   (למפת השפלה מוגדלת) רבדים(למפת השפלה רגילה) רבדים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רבדים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רבדים31°46′26″N 34°48′57″E﻿ / ﻿31.7738491582361°N 34.8159528349222°E﻿ / 31.7738491582361; 34.8159528349222  heמפת היישובים של מועצה אזורית יואב (in English: Yoav Regional Council) באדום - רבדים בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10
http://www.revadim.org.il
מראה כללי של קיבוץ רבדים בגוש עציון בשנת 1947
קיבוץ השומר הצעיר רבדים בגוש עציון
רחוב פלישתי משוחזר בקיבוץ רבדים
"האם השכולה" פסל מאבן אדומה, מעשה ידי הפסל אהרון אשכנזי, מוצב על הדשא ליד מגורי החברים
רְבָדִים הוא קיבוץ בשפלה הנמוכה, כחמישה ק"מ מדרום-מזרח לגדרה, בסמוך לכביש 3. הקיבוץ נמצא בתחום המועצה האזורית יואב ומהווה היישוב הצפוני ביותר בה. הוא משתייך לקיבוץ הארצי. שטח הקיבוץ כולל שטחי החקלאות, הוא כ-7,500 דונם.